17.4.2023
DA
Den Europæiske Unions Tidende
L 102/73
Artikel 18 Opgaver Mekanismen bistår Det Blandede Udvalg med at: a) skabe et forum for forbedret og rettidig koordinering af udvekslingen af relevante oplysninger og for samråd om den fremtidige lovgivning om moms og punktafgifter i Det Forenede Kongerige og Unionen, navnlig når den påvirker handelen med varer i Nordirland som følge af større ændringer i den gældende lovgivningsramme eller store vanskeligheder, der kan opstå som følge af adskillelsen af momsbehandlingen af varer og tjenesteydelser b) skabe et forum for vurdering af den potentielle virkning af den i litra a) omhandlede lovgivning og forberede en gnidningsløs gennemførelse heraf i Nordirland.
Ved denne vurdering bør der især lægges vægt på at undgå unødige administrative byrder og unødvendige omkostninger for virksomheder og skattemyndigheder c) skabe et forum for drøftelse af praktiske vanskeligheder i forbindelse med anvendelsen af den eksisterende lovgivning om moms og punktafgifter i Det Forenede Kongerige og Unionen, som finder anvendelse i medfør af protokollen d) vedtage afgørelser eller henstillinger vedrørende de bestemmelser i EU-retten, der er opført i bilag 3 til protokollen, og samtidig undgå negative virkninger for risikoen for skattesvig og en eventuel fordrejning af konkurrencen i Unionen.
Disse afgørelser og henstillinger berører ikke størrelsen af den moms og de punktafgifter, der pålægges varer, og e) drøfte og vedtage eventuelle andre passende foranstaltninger, der måtte være nødvendige for at løse problemer i forbindelse med gennemførelsen og anvendelsen af protokollens artikel 8.
Artikel 19 Funktionsmåde 1.
Formændene for specialudvalget vedrørende spørgsmål i relation til gennemførelsen af protokollen om Irland/Nordirland, der blev nedsat ved udtrædelsesaftalens artikel 165, stk.
1, litra c), (»specialudvalget«), indkalder til særlige møder i specialudvalget for om nødvendigt at drøfte moms og punktafgifter på varer.
Disse møder vil blive benævnt mekanismen for forbedret koordinering vedrørende moms og punktafgifter.
Formændene for specialudvalget udpeger hver især en ledende ekspert inden for moms og punktafgifter (»de ledende eksperter«). 2.
Der afholdes møder i mekanismen, når det er nødvendigt.
De ledende eksperter kan uformelt udveksle synspunkter imellem møderne i mekanismen og kan også mødes uformelt.
Efter hvert uformelle møde udarbejder de ledende eksperter referater, som sendes til formændene for specialudvalget og den fælles rådgivende arbejdsgruppe, der blev nedsat ved protokollens artikel 15 (»den fælles rådgivende arbejdsgruppe«). 3.
De ledende eksperter forelægger formændene for specialudvalget en endelig rapport med en sammenfatning af resultatet af drøftelserne om et særligt spørgsmål samt en oversigt over anbefalede foranstaltninger, herunder eventuelle spørgsmål, som der ikke kunne opnås enighed om. 4.
De ledende eksperter kan indbyde repræsentanter for tredjeparter eller andre eksperter til at tale om særlige spørgsmål.
De meddeler formændene for specialudvalget navnene på disse eksperter.
Formændene for den fælles rådgivende arbejdsgruppe kan deltage i mekanismens møder.
Formændene for den fælles rådgivende arbejdsgruppe kan underrette de ledende eksperter om planlagte EU-retsakter og andre spørgsmål vedrørende moms og punktafgifter på varer. 5.
Det Blandede Udvalgs og specialudvalgenes forretningsorden som fastsat i bilag VIII til udtrædelsesaftalen finder tilsvarende anvendelse på mekanismen, medmindre andet er fastsat i denne afgørelse.